**ПРОЕКТ НА ДОГОВОР**

**№…………………..**

Днес, …………....…………………………. в град София, между:

**1.ХИМИКОТЕХНОЛОГИЧЕН И МЕТАЛУРГИЧЕН УНИВЕРСИТЕТ**, БУЛСТАТ 000670673, със седалище и адрес на управление: гр. София, бул. «Св. Климент Охридски» № 8 , представляван от Ректора проф. д-р инж. Митко Георгиев и Галина Калчева - главен счетоводител, наричан за краткост в договора „ВЪЗЛОЖИТЕЛ” и

**2.** ………………………………………………………………………………..…………………, със седалище и адрес на управление……………………………………………. . . . . . . . . . . . . . . .. . . ., ЕИК/БУЛСТАТ………………………………………, представлявано от ……………….……………, ………………………………...,наричано по-долу за краткост „**Изпълнител**”, се сключи настоящия договор, с който страните се споразумяха за следното:

1. **ПРЕДМЕТ НА ДОГОВОРА**

**Чл. 1.(1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни обществена поръчка по чл. 20, ал. 4, т. 3 от ЗОП с предмет: **„Доставка и гаранционна поддръжка на компютърна техника и периферия за нуждите на ХТМУ през 2019-2020г.”**, подробно описани в Техническата спецификация на **ВЪЗЛОЖИТЕЛЯ**, Техническо предложение на **ИЗПЪЛНИТЕЛЯ** (Приложение № 1) и Ценовото предложение на **ИЗПЪЛНИТЕЛЯ** (Приложение № 2), представляващи неразделна част от настоящия договор.

**(2)** Всяка доставката на оборудване се извършва от **ИЗПЪЛНИТЕЛЯ** в срок от **седем дни** след заявка по ел. поща от ВЪЗЛОЖИТЕЛЯ, изпратена до електронния адрес на ИЗПЪЛНИТЕЛЯ.

**(3)** Доставката на оборудването следва да се осъществи в работно за администрацията на ВЪЗЛОЖИТЕЛЯ време на адреса, посочен в чл. 3, ал. 3.

**(4) ИЗПЪЛНИТЕЛЯТ** се задължава да достави оборудването в подходяща транспортна опаковка, която гарантира запазването на целостта и функционалността по време на превоза до мястото на доставката.

**ІІ. ЦЕНИ И НАЧИН НА ПЛАЩАНЕ**

**Чл. 2. (1)** Общата цена по договора е в размер **до 18 000 (осемнадесет хиляди) лева без ДДС**, съгласно Ценовото предложение на **ИЗПЪЛНИТЕЛЯ** (Приложение № 2), неразделна част от настоящия договор.

**(2) ВЪЗЛОЖИТЕЛЯТ не е длъжен да достигне стойността по ал.1 за срока на договора.**

**(3) ВЪЗЛОЖИТЕЛЯТ** заплаща на **ИЗПЪЛНИТЕЛЯ** цената за изпълнената доставка, съобразно единичната цена на всеки артикул от техническата спецификация, посочена в Ценовото предложение на **ИЗПЪЛНИТЕЛЯ** (Приложение № 2) към настоящия договор.

**(4)** Единичните цени включват всички разходи на **ИЗПЪЛНИТЕЛЯ**, посочени в Ценовото му предложение.

**(5)** Единичната цена е валидна за целия срок на договора. Договорената цена е окончателна и не подлежи на актуализация за срока на настоящия договор.

**(6)** Плащането се извършва в срок **до две седмици** след извършване на доставката и представяне от страна на Изпълнителя на двустранен предавателно-приемателен протокол за извършена доставка и оригинална фактура, издадена от Изпълнителя.

**(7)** Плащанията се извършват от **ВЪЗЛОЖИТЕЛЯ** в български левове, с платежно нареждане по банкова сметка, посочена от **ИЗПЪЛНИТЕЛЯ**, както следва:

Банка: ...............................

IBAN: .................................

BIC: ...................................

**(9) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 6 в срок от 3 (три) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**ІІІ. СРОК И МЯСТО ЗА ИЗПЪЛНЕНИЕ**

**Чл. 3. (1)** Договорът влиза в сила от датата на регистрирането му в деловодството на ВЪЗЛОЖИТЕЛЯ и е валиден за срок **от дванадесет месеца**, считано от датата на влизането му в сила.

**(2) Гаранционният срок** на доставеното оборудване е 24 /двадесет и четири/ месеца, като срокът започва да тече от датата на подписване на предавателно-приемателния протокол.

**(3)**  Място на извършване на доставките е гр. София, бул. «Св. Климент Охридски» № 8.

**ІV. ПРАВА И ЗАДЪЛЖЕНИЯ НА СТРАНИТЕ ПО ДОГОВОРА**

**Чл. 4.** **(1)** **ВЪЗЛОЖИТЕЛЯТ** има право да изисква от **ИЗПЪЛНИТЕЛЯ** да изпълни в срок и без отклонения доставките;

**(2)** Когато **ИЗПЪЛНИТЕЛЯТ** не спази изискванията за доставката, **ВЪЗЛОЖИТЕЛЯТ** има право да откаже приемането на артикулите и заплащането на част или на цялото възнаграждение по доставката, докато **ИЗПЪЛНИТЕЛЯТ** не изпълни своите задължения, съгласно договора.

**(3)** **ВЪЗЛОЖИТЕЛЯТ** не носи отговорност за виновни действия или бездействия на **ИЗПЪЛНИТЕЛЯ,** в резултат на които е възникнала загуба или нанесена вреда на стоките, предмет на договора.

**Чл. 5. ВЪЗЛОЖИТЕЛЯТ** е длъжен да:

1. приеме доставеното оборудване при качествено и точно изпълнение на задълженията от страна на **ИЗПЪЛНИТЕЛЯ**;

2. заплати на **ИЗПЪЛНИТЕЛЯ** стойността на извършената от него доставка по реда на чл. 2 от договора;

3. посочи на **ИЗПЪЛНИТЕЛЯ** представители за контакти във връзка с изпълнението на поръчката: лица, длъжности и данни за контакт.

**Чл. 6.**  **ИЗПЪЛНИТЕЛЯ**Т има право:

1. при пълно, точно и навременно изпълнение на задълженията си да получи уговореното възнаграждение при условията и в сроковете, посочени в настоящия договор;

2. да иска от **ВЪЗЛОЖИТЕЛЯ** приемане на доставката, когато тя отговаря на изискванията, посочени в настоящия договор и приложенията към него.

**Чл. 7.**  **ИЗПЪЛНИТЕЛЯТ** е длъжен да:

1. изпълни поръчката, предмет на настоящия договор, в срок и качествено, в съответствие с изискванията на Техническата спецификация по обществената поръчка и Техническото предложение;

2. достави стоките в подходяща транспортна опаковка, която гарантира запазването на целостта и функционалността им;

3. извършва гаранционно обслужване на техниката при условията и в сроковете, посочени в Техническата спецификация на **ВЪЗЛОЖИТЕЛЯ** и Техническото предложение на **ИЗПЪЛНИТЕЛЯ**, представляващи неразделна част от настоящия договор.

**V. ГАРАНЦИЯ ЗА ИЗПЪЛНЕНИЕ**

**Чл. 9. (1)** Гаранцията за изпълнение на договора - парична или безусловна и неотменима банкова гаранция или застраховка, която обезпечава изпълнението чрез покритие на отговорността на изпълнителя, е в размер на **540 лв**., представляваща **3 (три) %** от стойността по чл. 2, ал. 1.

**(2)** Гаранцията под формата на парична гаранция се представя по сметката на **ВЪЗЛОЖИТЕЛЯ** в Банка - **БНБ , IBAN – BG 16 BNBG 9661 3300 1032 01, BIC - BNBG BGSD**

**(3)** Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение на целия период на действие, са за сметка на **ИЗПЪЛНИТЕЛЯ**.

**(4)** В случай, че банката, издала гаранцията за изпълнение на договора, е обявена в несъстоятелност, изпадне в неплатежоспособност, свръхзадлъжнялост, отнеме й се лиценза или откаже да заплати определената от **ВЪЗЛОЖИТЕЛЯ** сума, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** е длъжен да предостави в срок от 5 (пет) работни дни от направеното искане съответната заместваща гаранция за добро изпълнение на договора.

**(5)** Изпълнителят е длъжен да поддържа валидността на банковата гаранция за изпълнение/застраховката в срок 90 дни след изтичане на срока на договора по чл. 3. Ако в банковата гаранция за изпълнение/застраховката е посочена дата, като срок на валидност и този срок изтича, преди срока на договора по чл. 3, Изпълнителят е длъжен, до 10 дни преди посочената дата, да представи банкова гаранция/застраховка с удължена валидност, съгласно ал.1.

**(6)** В случай, че Изпълнителят не удължи валидността на банковата гаранция/застраховката, съгласно ал.1, Възложителят има право да отправи към банката/застрахователя писмено искане за плащане в полза на Възложителя или да прихване стойността на гаранцията от сумата за плащане и да задържи гаранцията за изпълнение под формата на паричен депозит.

**(7)** Гаранцията се задържа от Възложителя при системно неизпълнение на задълженията по договора от страна на Изпълнителя или при лошо изпълнение или при забавено изпълнение на някое от задълженията по чл. 7 за повече от 5 дни.

**Чл. 10. (1)** В случай на некачествено, непълно или лошо изпълнение, **ВЪЗЛОЖИТЕЛЯТ** може да задържи гаранцията до размера на договорената между страните неустойка.

**(2)** **ВЪЗЛОЖИТЕЛЯТ** има право да задържи в пълен размер гаранцията за изпълнение, когато в процеса на изпълнение на настоящия договор възникне спор между страните, който бъде внесен за решаване пред съд/арбитраж - до разрешаването на спора.

**(3)** При решаване на спора по ал. 2 в полза на **ВЪЗЛОЖИТЕЛЯ,** той може да пристъпи към усвояване на гаранцията за изпълнение.

**(4) ВЪЗЛОЖИТЕЛЯТ** има право да усвои сумата от гаранцията, без това да го лишава от правото да търси обезщетение за претърпени вреди.

**Чл. 11. (1) ВЪЗЛОЖИТЕЛЯТ** освобождава от гаранцията за изпълнение в срок от 60 (шестдесет) календарни дни след прекратяване на договора и **след писмено искане от ИЗПЪЛНИТЕЛЯ**.

**(2) ВЪЗЛОЖИТЕЛЯТ** освобождава гаранцията, без да дължи лихви за периода, през който средствата законно са престояли при него.

**VI. ПРЕДАВАНЕ И ПРИЕМАНЕ. ГАРАНЦИОНЕН СРОК**

**Чл. 12. (1)** Доставянето на оборудването е на риск на **ИЗПЪЛНИТЕЛЯ**.

**(2)** Ако оборудването или част от него има недостатъци (дефекти) и/или не е напълно окомплектовано, съобразно изискванията на Техническата спецификация на **ВЪЗЛОЖИТЕЛЯ** и/или е доставено по-малко количество и/или са установени нередовности в техническите му характеристики и/или са установени други нередовности при инсталирането и/или тестването му, **ВЪЗЛОЖИТЕЛЯТ** чрез лицето за контактуведомява **ИЗПЪЛНИТЕЛЯ** незабавно след установяване на съответното обстоятелство. Уведомлението се извършва в писмен вид до електронния адрес на ИЗПЪЛНИТЕЛЯ.

**(3)** В случаите по ал. 3 **ИЗПЪЛНИТЕЛЯТ** е длъжен за своя сметка да отстрани дефекта, като в случай, че дефектът не може да бъде отстранен, да замени дефектното оборудване с ново, съответно да окомплектова оборудването и/или да достави липсващото количество и/или да достави оборудване с оферираните технически характеристики и/или да отстрани други установени нередовности в срок до 5 (пет) работни дни, от датата на писменото му уведомяване за това.

**Чл. 13. (1) ИЗПЪЛНИТЕЛЯТ** гарантира качеството и надеждността на доставеното от него оборудване в рамките на предложения от него гаранционен срок в Предложението му за изпълнение на поръчката.

**(2)** Гаранционното обслужване включва труд, материални и транспортни разходи и се извършва на място при **ВЪЗЛОЖИТЕЛЯ** на неговия адрес в работното за администрацията на ВЪЗЛОЖИТЕЛЯ време.

**(3)** В случай че в гаранционния срок се констатира несъответствие и/или дефект и/или повреда и/или друг проблем, **ВЪЗЛОЖИТЕЛЯТ** уведомява **ИЗПЪЛНИТЕЛЯ** в срок от 3 (три) работни дни от датата на установяване на съответната нередовност. Заявката за проблема се извършва по реда, посочен в ал. 3 на чл.12.

**(4)** Времето за отстраняване на повредата е **до 5 (пет) работни дни** след уведомлението. В случай, че повредата не може да се отстрани в този срок, **ИЗПЪЛНИТЕЛЯТ** осигурява равностойна оборотна техника за времето на ремонта. Оборотното оборудване трябва да е с параметри, гарантиращи същата като на ремонтираното оборудване функционалност и производителност.

**(5)** Гаранционният срок не тече и се удължава с времето до отстраняване на повредата.

**(6) ИЗПЪЛНИТЕЛЯТ** е длъжен да замени цялото оборудване с ново, ако недостатъкът го прави негодно за използване по предназначението. В този случай продължава да тече гаранционния срок за съответното оборудване.

**VІІ. НЕУСТОЙКИ**

**Чл. 14. (1)** В случай на забавяне при доставката на оборудването на адреса по чл. 3, ал. 3, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 1 % от стойността на забавената доставка за всеки просрочен ден, но не повече от 20 % (двадесет процента).

**(2) ВЪЗЛОЖИТЕЛЯТ** има право да удържи начислената неустойка от дължимото плащане или да покани **ИЗПЪЛНИТЕЛЯ** в определен срок да я заплати или да я прихване от стойността на гаранцията за добро изпълнение.

**(3)** **ИЗПЪЛНИТЕЛЯТ** дължи неустойка в размер на 20 % (двадесет процента) от стойността на договора при лошо, частично или пълно неизпълнение.

**(4)** Изплащането на неустойката не лишава изправната страна от правото да търси реално изпълнение и обезщетение за претърпени вреди и пропуснати ползи.

**VІІI. ФОРСМАЖОРНИ ОБСТОЯТЕЛСТВА**

**Чл. 15. (1)** Страните по настоящия договор не дължат обезщетение за претърпени вреди и загуби, в случай, че последните са причинени от непреодолима сила.

**(2)** В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 7 (седем) дни от настъпването на непреодолимата сила. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията и свързаните с тях насрещни задължения се спира.

**ІХ.** **ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 16.** **(1)** Настоящият договор се прекратява:

1. при достигане на стойността по чл.2 ал.1;
2. с изтичане на крайния срок;
3. по взаимно съгласие между страните, изразено в писмена форма;

**(2) ВЪЗЛОЖИТЕЛЯТ** може да развали договора без предизвестие, когато **ИЗПЪЛНИТЕЛЯТ**:

1. забави изпълнението на някое от задълженията си по договора с повече от 20 (двадесет) дни;

2. не отстрани в съответния срок констатирани недостатъци;

3. не изпълни точно някое от задълженията си по договора;

4. бъде обявен в несъстоятелност или когато е в производство по несъстоятелност или ликвидация.

|  |
| --- |
|  |

**Х. КОНФИДЕНЦИАЛНОСТ**

**Чл. 17. (1) ИЗПЪЛНИТЕЛЯТ** и **ВЪЗЛОЖИТЕЛЯТ** третират като конфиденциална всяка информация, получена при или по повод изпълнението на договора.

**(2)** **ИЗПЪЛНИТЕЛЯТ** няма право, без предварителното писмено съгласие на **ВЪЗЛОЖИТЕЛЯ,** да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред експертите, отговорни за изпълнението на поръчката. Разкриването на информация пред такива лица се осъществява само в необходимата степен за целите на изпълнението на договора.

**(3)** **ИЗПЪЛНИТЕЛЯТ** се задължава да не използва информация, станала му известна при изпълнение на задълженията му по настоящия договор за своя изгода и/или за изгода на трети лица.

**(4)** **ВЪЗЛОЖИТЕЛЯТ** гарантира конфиденциалност при използването на предоставени от **ИЗПЪЛНИТЕЛЯ** документи и материали по договора, като не ги предоставя на трети лица.

**(5) ВЪЗЛОЖИТЕЛЯТ** е длъженда не разпространява под каквато и да е форма всяка предоставена му от **ИЗПЪЛНИТЕЛЯ** информация, имаща характер на търговска тайна и изрично упомената от **ИЗПЪЛНИТЕЛЯ** като такава в представената от него оферта.

**ХІ. ЗАКЛЮЧИТЕЛНИ РАЗПОРЕДБИ**

**Чл. 18.** **(1)** Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ** са валидни, когато са изпратени по един от или няколко от следните начини:

-по пощата (с обратна разписка),

-по факс,

-по електронна поща,

или предадени чрез куриер, срещу подпис на приемащата страна.

**(2)** Когато някоя от страните е променила адреса си /пощенски или електронен/, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 19.** Всички спорове по този договор ще се уреждат чрез преговори между страните, а при непостигане на съгласие, ще се отнасят за решаване от компетентния съд в Република България.

**Чл. 20.** За всички неуредени в този договор въпроси се прилагат разпоредбите на действащото законодателство.

**Чл. 21.** Лица за контрол по изпълнението на настоящия договор са:

* За Изпълнителя (име, телефон, ел. поща)

…………………………………………………………………………………………………………...

* За Възложителя (име, телефон, ел. поща)

…………………………………………………………………………………………………………...

**Неразделна част от настоящия договор са:**

2. Техническо предложение - Приложение № 1;

3. Ценовото предложение - Приложение № 2.

Настоящият договор се състави в 3 (три) еднообразни оригинални екземпляра на български език – 2 (два) за **ВЪЗЛОЖИТЕЛЯ** и 1 (един) за **ИЗПЪЛНИТЕЛЯ** и се подписа, както следва:

**ЗА ВЪЗЛОЖИТЕЛ: ИЗПЪЛНИТЕЛ:**

**РЕКТОР:**

**ГЛАВЕН СЧЕТОВОДИТЕЛ:**

**Съгласувал:**